4 
Johan Bøgh. 
[No. 7. 
rativ, ligeledes udskaaret Ramme. Paa begge Sider af denne er i 
sort Træ indlagt Aarstallet 1786. Hvad der imidlertid gjør denne 
Lade i fortrinlig Grad til Samlingens bedste Stykke, er Laagets 
indvendige Udstyr. I Midten ligger det høje og brede Laas, 
dækket med rigt Messingbeslag i gjennembrudt Arbejde. Øverst 
sees Overdelen af en Mandsskikkelse i romersk Krigerkostume med 
Hjelm og Harnisk; derpaa følger stiliserede Bladornamenter, der for- 
binder den øvre Figur med en nedenfor staaende Løve, som i sine 
Forpoter bærer en stor Nøgle, i hvis Skjæg er anbragt Bogstaverne 
R. I. E. med en kronelignende Dekoration ovenover. Paa begge 
Sider af dette Laas findes brede, ligeledes rigt dekorerede Hængsel- 
beslag af Messing, der strækker sig i hele Laagets Bredde. Orna- 
menterne bestaar af groteske, højst fantasifulde Fremstillinger i bro- 
get Blanding: store Fugle, Havfruer og stiliserede Plantemotiver, alt 
i gjennembrudt og graveret Arbejde paa en Bund dels af Staal, dels 
af Kobber. Paa det ene Beslag er anbragt inde i Ornamenterne en 
stor R og paa det andet et stort E, og nede paa begge Beslag- 
baands Afslutning er graveret Aarstallet 1787. — Paa Leddiggen 
findes en ligeledes smukt udarbejdet Laasplade af Messing i graveret 
og gjennembrudt Arbejde, samt en sirlig Messingnøgle. Af de to 
til Ladens ydre Laas hørende Nøgler af Jern er den ene mærkelig 
ved sit Haandtag, i hvis Midte er smedet en Gut eller Svend, der 
løber med et Bæger i den ene Haand. I Nøglens Skjæg er udar- 
beidet Bogstaverne R. I. E. 
2. Smedesvendenes Lade af Egetræ. Den gjør et ret smukt 
Indtryk med sine Søjler og arkitektoniske Fodstykker paa alle 
Hjørner og med sine massive Messinghanker paa Siderne. Indvendig 
paa Laaget er anbragt Beslagbaand af Jern i gjennembrudt Arbejde 
paa en Bund af rødt Klæde. Laden har kun ét Laas foran. 
3. Snedkerlaugets Lade af forskjellige Træsorter. Den er i 
sit Ydre Samlingens smukkeste Lade. Paa For- og Bagsiden er i 
Midten et Felt, hvori Laugets Emblemer, Passer og Vinkelhage, er 
indlagt i grønt og brunt Træ. Paa hver Side heraf findes fritstaaende 
Søjler, der danner to tempellignende Fagader. Indvendig paa Laa- 
get findes et stort Laas og to Beslagbaand af ringere Arbejde. 
Laden hviler paa Kuglefødder. 
4. Skrædderlaugets Lade af Egetræ. Den er firkantet, uden 
arkitektoniske Prydelser. Paa Fremsiden er indlagt en Stjerne af 
lyst Træ og paa Siderne findes Hanke af Jern med Plader i gjen- 
nembrudt Arbejde. Oppe paa Laaget to Laase. Indvendig Beslag- 
baand. 
